rejauldu/bengali-wikipedia huggingface dataset:
রাগেবুল আহসান রিপু একজন বাংলাদেশী রাজনীতিবিদ এবং বগুড়া-৬ আসনের সাবেক সংসদ সদস্য। তিনি ২০২৩ সালের উপনির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য হিসেবে নির্বাচিত হয়েছিলেন।   রাজনৈতিক জীবন  তিনি ১৯৭২ সালে বগুড়া শহর ছাত্রলীগের সম্পাদক মণ্ডলীর সদস্য হিসেবে শুরু করেন তার রাজনৈতিক পদচারনা। বগুড়া শহর থেকে উচ্চমাধ্যমিক পড়ার জন্য চলে আসেন ঢাকা কলেজে। তিনি ১৯৭৪ সালে নির্বাচিত হন ঢাকা কলেজ ছাত্র সংসদের সাস্কৃতিক বিষয়ক সম্পাদক। ১৯৭৭ সালে ঐতিহ্যবাহী সরকারি আজিজুল হক কলেজ ছাত্র সংসদের ক্রিড়া সম্পাদক হিসেবে তিনি নির্বাচিত হন। ১৯৭৯ সালে দায়িত্বপ্রাপ্ত হন বগুড়া জেলা ছা্ত্রলীগের ভারপ্রাপ্ত সাধারণ সম্পাদক হিসেবে। তিনি ১৯৮১ সালে কেন্দ্রীয় ছাত্রলীগের সাস্কৃতিক সম্পাদক পদ পান। তিনি ১৯৮৬ সালে যুবলীগের কেন্দ্রীয় কমিটির সহ-দপ্তর সম্পাদকের দায়িত্বপ্রাপ্ত হন। তিনি ৯০-এর দশকে বগুড়া শহরে ফিরে যান। ১৯৯১ সালে নির্বাচিত হন বগুড়া জেলা আওয়ামীলীগের প্রচার ও প্রকাশনা সম্পাদক পদে। এরই ধারাবাহিকতায় ১৯৯৬ সালে বগুড়া জেলা আওয়ামীলীগের সাংগঠনিক সম্পাদক, ২০০৪ ও ২০১১ সালে জেলা আওয়ামীলীগের যুগ্ম সাধারণ সম্পাদক এবং ২০১৯ সালে বগুড়া জেলা আওয়ামীলীগের সাধারণ সম্পাদকের দায়িত্ব পালন করেন।   ১ ফেব্রুয়ারী, ২০২৩ সালের উপনির্বাচনে বগুড়া-৬ (সদর) আসনে স্বতন্ত্র হিসেবে আওয়ামী লীগের প্রার্থী হিসেবে রিপু সংসদ সদস্য নির্বাচিত হয়েছিলেন।  ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:বগুড়া জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য
আদর্শ ইসলামী মিশন মহিলা কামিল মাদ্রাসা বাংলাদেশের ঢাকা জেলার একটি একটি উল্লেখযোগ্য আলিয়া মাদ্রাসা। এই মাদ্রাসায় আলিয়ার মাদ্রাসার সর্বোচ্চ শ্রেণী কামিল শ্রেণী পর্যন্ত পড়ানো হয়। এটি বর্তমানে ইসলামি আরবি বিশ্ববিদ্যালয়ের সাথে অধিভুক্ত রয়েছে। মাদ্রাসাটি ঢাকার মোহাম্মদপুর থানার লালমাটিয়ার ৩/১৪ ব্লক জি-তে অবস্থিত। মাদ্রাসার বর্তমান অধ্যক্ষের নাম ক্বারী রওশন আরা নূরী, তিনি বাংলাদেশের কামিল মাদ্রাসাসমূহের মধ্যে একমাত্র নারী অধ্যক্ষ। মাদ্রাসাটি প্রতিষ্ঠা করেছেন জৈনপুরী দরবার শরীফের পীর মাহবুবুর রহমান জৈনপুরী, তিনিই বর্তমানে এই মাদ্রাসা কমিটির সভাপতির দায়িত্ব পালন করছেন। এই মাদ্রাসা দাখিল ও আলিম পরীক্ষায় ঢাকা বিভাগের মধ্যে শীর্ষস্থানীয় ফলাফল অর্জন করে থাকে।   ইতিহাস  ১৯৮৬ সালে জৈনপুরী দরবার শরীফের পীর মাহবুবুর রহমান জৈনপুরী কর্তৃক মোহাম্মাদপুরের লালমাটিয়ায় মাদ্রাসাটি প্রতিষ্ঠা করা হয়। মাদ্রাসাটি প্রাথমিকভাবে একটি ছোট পরিসরে ইবতেদায়ী হিসাবে চালু হলেও ধীরে ধীরে মাদ্রাসায় দাখিল ও আলিম শ্রেণীও অনুমতি পায়। এরপরে শিক্ষা সচেতন ব্যক্তি মাহবুবুর রহমান জৈনপুরীর চেষ্টায় পর্যায়ক্রমে ফাজিল ও কামিল শ্রেণীর অনুমতি লাভ করে।  ২০০৬ সালের পূর্ব পর্যন্ত বাংলাদেশের সকল আলিয়া মাদ্রাসার সমস্ত পরীক্ষা বাংলাদেশ মাদ্রাসা শিক্ষাবোর্ড আলিয়া মাদ্রাসা পরীক্ষা নিয়ন্ত্রণ করত। ২০০৬ সালে মাদ্রাসাটি কুষ্টিয়া ইসলামী বিশ্ববিদ্যালয়ে অধিভুক্ত হয়। এরফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। এরপরে ২০১৬ সালে মাদ্রাসা শিক্ষাকে আরও আধুনিকরন করার জন্য ইসলামি আরবি বিশ্ববিদ্যালয়ের অন্তর্ভুক্ত করা হয়।   শিক্ষা কার্যক্রম  মাদ্রাসায় প্রাথমিক শিক্ষাস্তর ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়ারাও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এছাড়াও এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।   সুযোগ-সুবিধা    লিল্লাহ বোর্ডিং  এই মাদ্রাসায় শিক্ষার্থীদের আবাসিক হোস্টেল রয়েছে। এখানে দাখিলে ভালো ফলাফল অর্জনকারী শিক্ষার্থীরা বিনামূল্যে অথবা স্বল্পমূল্যে অবস্থান করতে পারে। এই হোস্টেলের খরচ বহন করে মাদ্রাসা কর্তৃপক্ষ ও জৈনপুরী দরবার শরীফ। এছাড়াও এই হোস্টেলের খরচ বহনে স্থানীয় ধনী ব্যক্তিগণ আর্থিকভাবে সাহায্য করে থাকেন।   গ্রন্থাগার  মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।   বিজ্ঞানাগার  মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে।   আরও দেখুন   কলকাতা আলিয়া মাদ্রাসা  সরকারি মাদ্রাসা-ই-আলিয়া, ঢাকা   তথ্যসূত্র   বিষয়শ্রেণী:বাংলাদেশের কামিল মাদ্রাসা বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৮৬-এ বাংলাদেশে প্রতিষ্ঠিত বিষয়শ্রেণী:ঢাকা জেলার আলিয়া মাদ্রাসা বিষয়শ্রেণী:ঢাকার শিক্ষাপ্রতিষ্ঠান বিষয়শ্রেণী:বাংলাদেশের মহিলা আলিয়া মাদ্রাসা
থাম্ব| ২০১৫ সালে পোল ড্যান্সার পারফর্ম করছেন পোল ডান্স একটি উল্লম্ব মেরুকে কেন্দ্র করে নৃত্য এবং অ্যাক্রোব্যাটিকসকে একত্রিত করে। এই পারফরম্যান্স আর্ট ফর্মটি শুধুমাত্র ভদ্রলোকের ক্লাবগুলিতেই আদিরসাত্মক নৃত্য হিসাবে নয়, বরং ফিটনেসের একটি মূলধারার ফর্ম হিসাবে, জিম এবং ডেডিকেটেড ডান্স স্টুডিওতে অনুশীলন করা হয়।  পোল ড্যান্সের উত্সাহীরা সব বয়সী; যদিও অনেকেই যারা এই নৃত্য এবং অ্যাক্রোবেটিক ফর্মটি করেন তারা প্রাপ্তবয়স্ক, তবে ছোট বাচ্চাদের প্রতিযোগিতায় শেখা এবং পারফর্ম করা থেকে বিরত রাখে না।  বিশ্বের বিভিন্ন দেশে অপেশাদার এবং পেশাদার পোল ডান্সের প্রতিযোগিতা অনুষ্ঠিত হয়।   আরও দেখুন    চীনা পোল  হেইডি হিল্ডার্সলে লাইল, একজন পোল ক্রীড়াবিদ  ওনা কিভেলা, পোল ড্যান্সার  মল্লখাম্বা, ভারতের পোল ও দড়ি যোগ খেলা, অন্তত ১১৩৫ খ্রিস্টাব্দ থেকে শুরু করে  কারা নোভা, একটি পোল অ্যাক্রোব্যাট    তথ্যসূত্র    বহিঃসংযোগ     বিষয়শ্রেণী:নৃত্য সরঞ্জাম বিষয়শ্রেণী:ব্যায়াম সরঞ্জাম বিষয়শ্রেণী:জিমন্যাস্টিকস বিষয়শ্রেণী:শারীরিক ব্যায়াম বিষয়শ্রেণী:আদিরসাত্মক নৃত্য
থাম্ব|200px|ডান|ঘুঘু রিং  আবু মুহাম্মদ আলী ইবনে আহমদ ইবনে সাইদ ইবনে হাযম  (;জন্মঃনভেম্বর ৭, ৯৯৪-মৃত্যুঃ আগস্ট ১৫ ১০৬৪Joseph A. Kechichian, A mind of his own. Gulf News: 21:30 December 20, 2012.) আল-আন্দালুস আজ জাহিরি নামেও পরিচিত,A. R. Nykl. "Ibn Ḥazm's Treatise on Ethics". Also as Ibn Khazem by some medieval European sources. The American Journal of Semitic Languages and Literatures, Vol. 40, No. 1. (Oct., 1923), pp. 30–36. আন্দালুসীয় বহুবিদ্যাজ্ঞ যিনি কর্ডোবাতে জন্মগ্রহণ করে যা বর্তমানে স্পেন। তিনি ইসালামি চিন্তাধারার একজন নেতৃস্থানীয় প্রবক্তা এবং সংগ্রাহক ছিলেন।   তথ্যসূত্র    বহিঃসংযোগ    তাওয়াক আলহামামা’র মূল আরবি পান্ডুলিপি  গ্লোবাল ওয়েবপোস্ট ইবনে হাযম এবং নারীদের মধ্যে নবুওয়ত  মুসলিম ঐতিহ্য Biography  Britannica.org Encyclopaedia Britannica article on Ibn Hazm   The Position of Ibn Hazm about Asharism by at-tawhid.net  বিষয়শ্রেণী:৯৯৪-এ জন্ম বিষয়শ্রেণী:১০৬৪-এ মৃত্যু বিষয়শ্রেণী:মুহাদ্দিস বিষয়শ্রেণী:মুসলিম ধর্মতত্ত্ববিদ বিষয়শ্রেণী:শিয়া ইসলামের সমালোচক বিষয়শ্রেণী:মুসলিম দার্শনিক বিষয়শ্রেণী:মুজাদ্দিদ বিষয়শ্রেণী:আছারি ব্যক্তিত্ব
নোমান হাবিব (; ১৩ সেপ্টেম্বর ১৯৭৯ - ১১ অক্টোবর ২০১১) একজন পাকিস্তানি ক্রিকেটার ছিলেন। তিনি খান রিসার্চ ল্যাব, পেশোয়ার ক্রিকেট অ্যাসোসিয়েশন, পেশোয়ার প্যান্থারসের হয়ে খেলেছেন। হাবিব ৬৩টি প্রথম শ্রেণির ম্যাচ, ৩০টি লিস্ট এ ক্রিকেট ম্যাচ এবং ৩টি- টোয়েন্টি২০ ম্যাচ খেলেছেন।  ২০১১ সালের ১১ ই অক্টোবর তাকে মৃত অবস্থায় পাওয়া যায়।    তথ্যসূত্র    বহিঃসংযোগ      বিষয়শ্রেণী:১৯৭৯-এ জন্ম বিষয়শ্রেণী:২০১১-এ মৃত্যু বিষয়শ্রেণী:পাকিস্তানি ক্রিকেটার বিষয়শ্রেণী:পেশাওয়ারের ক্রিকেটার বিষয়শ্রেণী:খাইবার পাখতুনখোয়ার ক্রিকেটার বিষয়শ্রেণী:পেশাওয়ার প্যান্থার্সের ক্রিকেটার বিষয়শ্রেণী:খান রিসার্চ ল্যাবরেটরিজের ক্রিকেটার বিষয়শ্রেণী:পেশাওয়ার থেকে আগত ক্রিকেটার বিষয়শ্রেণী:পূর্বে নিখোঁজ ব্যক্তি বিষয়শ্রেণী:খুনের শিকার পুরুষ বিষয়শ্রেণী:পাকিস্তানি খুনের শিকার বিষয়শ্রেণী:পাকিস্তান টেলিকমিউনিকেশন কোম্পানি লিমিটেডের ক্রিকেটার
thumb|200px|দেবী লক্ষ্মীর চিত্রকর্ম thumb|200px|কাঠমান্ডুর একটি রাস্তার উপর বাঁকে বসে নতুন বছরের জন্য ভিন্টুনা (শুভেচ্ছা) বলছে thumb|200px|মন্ডল দিয়ে কিজা পূজা করা হচ্ছে স্বন্তি (দেবনাগরী: स्वन्ति, নেপাল লিপি: 𑐳𑑂𑐰𑐣𑑂𑐟𑐶) নেপালের একটি পাঁচ দিনব্যাপী উৎসব, যা নিউয়ার জনগণের জন্য বছরের অন্যতম বৃহৎ উৎসব। এটি নিউয়ার সংস্কৃতির তিহার বা দীপাবলির সংস্করণ। এই উৎসবটি পরিবারের মধ্যে নারীদের কেন্দ্রীয় ভূমিকার গুরুত্ব তুলে ধরে এবং এর বিভিন্ন আচার-অনুষ্ঠান পরিবারের সদস্যদের শুভ কামনা ও দীর্ঘায়ুর জন্য নিবেদিত। এতে শুভ সামগ্রী উপহার দেওয়া হয় এবং মৃত্যুর দেবতাকে তুষ্ট করে পরিবারের মঙ্গল কামনার প্রার্থনা করা হয়।  উৎসব চলাকালীন জানালা ও দরজাগুলো ফুলের মালা ও প্রদীপ দিয়ে সাজানো হয়। এই উৎসবে দেবতা, প্রাণী এবং মানুষকে সম্মান জানানো হয়। হিন্দু ও বৌদ্ধ—উভয় সম্প্রদায়ের মানুষ এই উৎসব পালন করে। এটি চন্দ্র পঞ্জিকা অনুযায়ী অনুষ্ঠিত হয়, তাই এর তারিখ পরিবর্তনশীল। ২০১৭ সালে উৎসবটি ১৭ থেকে ২১ অক্টোবর অনুষ্ঠিত হয়েছিল।  আরো দেখুন   নেপাল সংবৎ  সগন (অনুষ্ঠান)  তিহার (উৎসব)  দীপাবলি তথ্যসূত্র  বিষয়শ্রেণী:নেওয়ার বিষয়শ্রেণী:হিন্দু উৎসব বিষয়শ্রেণী:নেপালের বৌদ্ধ উৎসব বিষয়শ্রেণী:নেপাল সাম্বাত দিনপঞ্জী দ্বারা নির্ধারিত পালনসমূহ
ফয়সাল ফজর (; জন্ম: ১ আগস্ট ১৯৮৮) হলেন মরক্কোর একজন পেশাদার ফুটবলার, যিনি স্পেনীয় ক্লাব হেতাফে এবং মরক্কো জাতীয় দলের হয়ে একজন মধ্যমাঠের খেলোয়াড় হিসেবে খেলেন।  আন্তর্জাতিক ক্যারিয়ার ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের মরক্কো দলে স্থান পান।  ক্যারিয়ার পরিসংখ্যান  আন্তর্জাতিক গোল স্কোর এবং ফলাফলের কলামে মরক্কোর গোলসংখ্যা প্রথমে উল্লেখ করা হয়েছে।   নং  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ২৪ মার্চ ২০১৭  স্তাদ দে মারাকেচ, মারাকেচ, মরক্কো    ১–০ ২–০ প্রীতি ম্যাচ ২.  ১ সেপ্টেম্বর ২০১৭  প্রিন্স মুলায় আব্দেল্লাহ স্টেডিয়াম, রাবাত, মরক্কো   ৫–০ ৬–০ ২০১৮ ফিফা বিশ্বকাপ বাছাইপর্ব   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:১৯৮৮-এ জন্ম বিষয়শ্রেণী:মরক্কোর আন্তর্জাতিক ফুটবলার বিষয়শ্রেণী:মরক্কী বংশোদ্ভূত ফরাসি নাগরিক বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:লিগ ২-এর খেলোয়াড় বিষয়শ্রেণী:ফরাসি জাতীয় চ্যাম্পিয়নশিপের খেলোয়াড় বিষয়শ্রেণী:স্তাদ মালের্ব কঁয়ের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০১৭ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:মরক্কী ফুটবলার বিষয়শ্রেণী:দেপোর্তিবো লা করুনিয়ার খেলোয়াড় বিষয়শ্রেণী:এলচে ফুটবল ক্লাবের খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:এতোয়াল ফুটবল ক্লাবের খেলোয়াড় বিষয়শ্রেণী:ক্লাব মুনিসিপাল স্পোর্তিভ ওয়াসেলের খেলোয়াড় বিষয়শ্রেণী:সিভাসস্পোরের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবে প্রবাসী ফুটবলার বিষয়শ্রেণী:তুরস্কে প্রবাসী ফুটবলার বিষয়শ্রেণী:স্পেনে ফরাসি প্রবাসী ক্রীড়াবিদ বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
লোকেন্দ্রনাথ পালিত  ( ১৮৬৫ – ১৯১৫) সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬৮৮,  ছিলেন একজন  ব্রিটিশ ভারতীয় ব্যারিস্টার, ম্যাজিষ্ট্রেট, সমাজসেবক এবং কবিগুরু রবীন্দ্রনাথ ঠাকুরের ঘনিষ্ঠ বন্ধু।  জন্ম ও শিক্ষা জীবন লোকেন্দ্রনাথ  ব্রিটিশ ভারতের কলকাতায় এক ব্রাহ্ম পরিবারে জন্মগ্রহণ করেন। পিতা ছিলেন খ্যাতনামা আইনজ্ঞ, জনহিতৈষী , দানবীর স্যার তারকনাথ পালিত। ১৮৭৯ - ৮২ খ্রিস্টাব্দে লোকেন্দ্রনাথ লন্ডনের ইউনিভার্সিটি কলেজে পড়েন। সেখানকার ইংরেজি-সাহিত্য-ক্লাসে তার সহাধ্যায়ী বন্ধু ছিলেন রবীন্দ্রনাথ ঠাকুর। বয়সে চার বছরের ছোট ছিলেন এবং তাকে রবীন্দ্রনাথ "লোকেন" নামেই ডাকতেন।  কর্মজীবন ১৮৮৬ খ্রিস্টাব্দে লোকেন্দ্রনাথ  ভারতীয় সিভিল সার্ভিসে যোগ দেন। বাংলা ও বিহারের নানা জেলায় ম্যাজিষ্ট্রেট ও বিচাপতি হিসাবে কাজ করে ১৯১৩ খ্রিস্টাব্দে অবসর গ্রহণ করেন।  শিক্ষা ও সমাজসেবায়  লোকেন্দ্রনাথের পিতা ১৯১২ খ্রিস্টাব্দের ৮ অক্টোবর সমস্ত স্থাবর-অস্থাবর সম্পত্তি বিজ্ঞান ও প্রযুক্তি বিদ্যা শিক্ষার জন্য একটি ট্রাস্টের মাধ্যমে  কলকাতা বিশ্ববিদ্যালয়কে দান করেন। লোকেন্দ্রনাথ এই ট্রাস্টের অন্যতম সদস্য ছিলেন। তিনিও পিতার কার্য অনুসরণ করে ১৯০৬ খ্রিস্টাব্দে স্থাপিত  জাতীয় শিক্ষা পরিষদে দশ হাজার টাকা দান করেন।  কবি ও কবিবন্ধু  কবির কলেজ জীবনের সহাধ্যায়ী বন্ধু লোকেন ভারতীয় সিভিল সার্ভিসের বদলির চাকরিতে রাজশাহী, খুলনা, বাঁকুড়া সহ বাংলা ও বিহারের বিভিন্ন জেলা জজ হয়ে যেখানে গেছেন, কবিকেও বন্ধুর সঙ্গে দেখা করতে যেতে হতো। কেননা রবীন্দ্রনাথের সাহিত্য সঙ্গ না হলে চলত না। তাদের মধ্যে কাব্য আলোচনা বা সাহিত্য তত্ত্ব নিয়ে বিতর্ক, কবির কথায় 'সন্ধ্যা তারার ক্ষণ থেকে শুরু হয়ে শুকতারার ক্ষণ পর্যন্ত গড়িয়েছে'।  সাধনা পত্রিকায় রবীন্দ্রনাথের সঙ্গে সাহিত্য তত্ত্ব বিষয়ে যে বিতর্ক লোকেন তুলেছিলেন তার মধ্যে তাঁর চিন্তা ও দৃষ্টিভঙ্গির মৌলিকতা প্রকাশিত হয়। কবি ও কবিবন্ধুর পত্রাকারে লিখিত প্রবন্ধগুলি ভারতী পত্রিকায় প্রকাশিত হয়। সাহিত্যে লোকেনের প্রবল আনন্দ কবিকে অনুপ্রাণিত করত। কবি স্বীকার করেছেন, লোকেন ছিলেন একনিষ্ঠ শ্রোতা। রবীন্দ্রনাথ পড়ে যেতেন, তাঁর সৃষ্টি মন দিয়ে শুনতেন লোকেন। ইংরেজী ও বাংলায় বন্ধুর অসাধারণ ব্যুৎপত্তির প্রতি কবির ছিল শ্রদ্ধা। লোকেন রবীন্দ্রনাথের “নিষ্ফল কামনা” ও “তারকার মৃত্যু” কবিতা দুটি ইংরেজিতে অনুবাদ করেন। 'ক্ষণিকা'কাব্যগ্রন্থটি এবং 'য়ুরোপ-যাত্রীর ডায়ারি' লোকেন পালিতকে উৎসর্গ করেছেন কবি। এছাড়াও, 'জীবনস্মৃতি' গ্রন্থে কবি তার মহার্ঘ বন্ধুত্ব কে স্বীকৃতি দিয়ে একটি অধ্যায় রাখেন  লোকেন পালিত। কবি উল্লেখ করেছেন—    পারিবারিক জীবন ও জীবনাবসান  ১৯০২ খ্রিস্টাব্দে লোকেন্দ্রনাথ লন্ডন প্রবাসী   ক্ষেত্রমোহন দত্তের কন্যা মেবল দত্তকে বিবাহ করেন। কিন্তু তাদের কোন সন্তানাদি ছিল না।  ১৯১৫ খ্রিস্টাব্দে লোকেন্দ্রনাথ প্রয়াত হন।  তথ্যসূত্র   বিষয়শ্রেণী:১৮৬৫-এ জন্ম বিষয়শ্রেণী:১৯১৫ -এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি আইনজীবী বিষয়শ্রেণী:রবীন্দ্রনাথ ঠাকুর বিষয়শ্রেণী:রবীন্দ্রনাথ ঠাকুরের অনুবাদক
ডেভিড অক্টারলোনি (১৭৫৭ – ১৮২৫) একজন ব্রিটিশ সেনা আধিকারিক। মাত্র ১৯ বছর বয়সে ইস্ট ইন্ডিয়া কোম্পানির সেনাবাহিনীতে যোগ দিয়ে ভারতে আসেন। বিভিন্ন যুদ্ধে অসামান্য পারদর্শিতার কারণে অচিরেই মেজর জেনারেল পদে উত্তীর্ণ হন। ১৮০৪ সালে দিল্লির রেসিডেন্ট পদে থাকাকালীন যশোবন্ত রাও হোলকারের আক্রমণ থেকে এই নগরী রক্ষা করেন। পিণ্ডারী দস্যু দমনেও তার বিশেষ ভূমিকা ছিল। ১৮০৯ সালে পঞ্জাব-কেশরী রঞ্জিত সিংকে ব্রিটিশ সরকারের সঙ্গে মৈত্রিচুক্তিতে বাধ্য করতে অক্টারলোনির নেতৃত্বে একটি সেনাদল পঞ্জাবে প্রেরিত হয়। অক্টারলোনির হস্তক্ষেপেই প্রখ্যাত অমৃতসর চুক্তি সাক্ষরিত হয়। ১৮১৪-১৬ সালে নেপালযুদ্ধে জয়লাভই তাকে খ্যাতির শীর্ষে আরোহণ করায়। এই যুদ্ধে ইংরেজদের জয়ের স্মারক হিসাবে কলকাতায় প্রসিদ্ধ ‘অক্টারলোনি মনুমেন্ট’ নির্মিত হয়। বর্তমানে এই সৌধটি ভারতের স্বাধীনতা সংগ্রামী শহিদদের নামে উৎসর্গিত হয়ে শহীদ মিনার নামে চিহ্নিত হয়েছে। ভরতপুর রাজ্যের উত্তরাধিকার নিয়ে লর্ড অ্যামহার্স্টের সঙ্গে বিরোধ বাধলে স্যার ডেভিড অক্টারলোনি পদত্যাগ করেন। থাম্ব|ডেভিড অক্টারলোনি   তথ্যসূত্র    ইতিহাস অভিধান (ভারত), যোগনাথ মুখোপাধ্যায়, এম.সি. সরকার অ্যান্ড সন্স প্রাইভেট লিমিটেড, কলকাতা, ২০০০  বিষয়শ্রেণী:ভারতের ইতিহাস বিষয়শ্রেণী:১৭৫৭-এ জন্ম বিষয়শ্রেণী:১৮২৫-এ মৃত্যু বিষয়শ্রেণী:ব্রিটিশ ইস্ট ইন্ডিয়া কোম্পানির আর্মি জেনারেল বিষয়শ্রেণী:১৭৫৮-এ জন্ম বিষয়শ্রেণী:ম্যাসাচুসেটসের ব্যক্তি
আলু ভর্তা হল সিদ্ধ নরম আলু মরিচ (লংকা), পেঁয়াজ ও তেল মিশিয়ে পিষে তৈরিকৃত একধরনের খাদ্য। যা সাধারনত তরকারি হিসাবে খাওয়া হয়। ১৭৪৭ সালে হান্না গ্লাসসের লেখা দ্যা আর্ট অভ কুকারিতে আলুভর্তা তৈরীর পদ্ধতি বর্ণিত হয়েছেSmith, A. (2011) Potato: A Global History. London: Reaktion Books.।   উপকরণসমূহ   আলু  সরিষার তেল/ঘিঁ  মরিচ  পেঁয়াজ কুচি  লবণ   প্রস্তুত প্রণালী  প্রথমে একটি আলাদা পাত্রে পরিমাণমত আলু সিদ্ধ করে নিতে হবে। আলাদা একটি বাটিতে সিদ্ধ আলুর খোসা ছাড়িয়ে রেখে দিতে হবে। এবার পেঁয়াজ কুচি, মরিচ কুচি একটি ফ্রাই প্যানে হালকা তেলে একটু ভাজাভাজা করে নিতে হবে। এ পর্যায়ে সিদ্ধ আলুগুলো হাতের সাহায্যে চাপ দিয়ে ভেঙ্গে পিষতে হবে। সাথে ভাজা পেঁয়াজ ও মরিচকুচি এবং সরিষার তেল ভালভাবে মাখতে হবে। সাথে পরিমাণ মত লবণ দিতে হবে। অনেকে আলুর সাথে সিদ্ধ ডিম, সীম, বেগুন ইত্যাদিও ব্যবহার করেন।  এছাড়া অনেকে পোড়া মরিচ ব্যবহার করে; এতে ভর্তায় আলাদা এক প্রকার স্বাদ ও গন্ধ আসে। আবার কাঁচা মরিচ কুচিও ব্যবহার হয়। বৈচিত্র্য ও স্বাদের জন্য অনেক সময় ঘি ব্যবহার করা হয়।   বিভিন্নতা  আলু ভর্তায় বিভিন্ন উপাদান যোগ করায় এর বিভিন্নতা এসেছে। যেমনঃ   আলু ভর্তা  ডিম ও আলু ভর্তা  শিম ও আলু ভর্তা   চিত্রশালা    তথ্যসূত্র   বিষয়শ্রেণী:বাংলাদেশী রন্ধনশৈলী বিষয়শ্রেণী:বাঙালি রন্ধনশৈলী বিষয়শ্রেণী:ভর্তা বিষয়শ্রেণী:ভারতীয় রন্ধনশৈলী
সেলিম আলতাফ জর্জ একজন বাংলাদেশি রাজনীতিবিদ ও একাদশ জাতীয় সংসদ সদস্য। সেলিম আলতাফ জর্জ কুষ্টিয়া-৪ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।  জন্ম ও শিক্ষাজীবন সেলিম আলতাফ জর্জের জন্ম কুষ্টিয়া জেলায়। সেলিম আলতাফ  পেশায় আইনজীবী।  রাজনৈতিক ও  কর্মজীবন পারিবারিকভাবে সেলিম আলতাফ আওয়ামী লীগ পরিবারের সন্তান। কুমারখালী উপজেলা আওয়ামী লীগের প্রতিষ্ঠাতা সভাপতি ও সাবেক সাংসদ গোলাম কিবরিয়ার দৌহিত্র তিনি। তার চাচা আবুল হোসেন ও চাচি সুলতানা তরুণও সাংসদ ছিলেন। আরেক চাচা সামছুজ্জামান অরুণ কুমারখালী উপজেলা আওয়ামী লীগের সাধারণ সম্পাদক ও পৌর মেয়র। বাবা প্রয়াত আলতাফ হোসেন কিরণ মুক্তিযোদ্ধা ও স্কুলশিক্ষক ছিলেন। মা মমতাজ বেগম অবসরপ্রাপ্ত স্কুলশিক্ষক। বর্তমানে তিনি কুমারখালী মহিলা পরিষদের সভানেত্রী।  দলের কোনো পদে না থাকলেও কুমারখালীতে আওয়ামী লীগের গোড়াপত্তনকারী পরিবারের মানুষ হিসেবে সবাই সেলিম আলতাফ পরিচয় এবং তিনি প্রথম বারের মতো সংসদ সদস্য নির্বাচিত হয়েছেন।  আরও দেখুন  একাদশ জাতীয় সংসদ নির্বাচন, ২০১৮  একাদশ জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা  তথ্যসূত্র  বহিঃসংযোগ  একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।  ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:একাদশ জাতীয় সংসদ সদস্য বিষয়শ্রেণী:জীবিত ব্যক্তি বিষয়শ্রেণী:কুষ্টিয়া জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:১৯৭৫-এ জন্ম
উপতিষ্য ছিলেন পুরোহিত এবং শ্রীলঙ্কার রাজা বিজয়ের অধীনে একজন মুখ্য সরকারের মন্ত্রী। তিনি নিজের নামে একটি শহর উপতিষ্য নগর তৈরি করেন, যা শ্রীলঙ্কায় দ্বিতীয় সিংহলি রাজ্যে পরিণত হয়।  রাজকুমার বিজয়ের মৃত্যুর পর ভারত থেকে সিংহাসনের উত্তরাধিকারী রাজা পণ্ডুবাসুদেবের আগমনের আগ পর্যন্ত তিনি অল্প সময়ের জন্য উপতিষ্য নগরের রাজা হন।  বিষয়শ্রেণী:সিংহলী রাজা
বিনোদ একটি ইউটিউব মন্তব্য যা ৭ আগস্ট ২০২০ তারিখে ভারতে একটি ভাইরাল মিম হয়ে ওঠে। এটি বিনোদ থারু নামের একজন ব্যবহারকারীর মন্তব্য থেকে এটি উদ্ভূত, যিনি কোন ভিডিও আপলোড করেননি এবং শুধুমাত্র ইউটিউব ভিডিওর মন্তব্য বিভাগে তার প্রথম নাম যোগ করেছেন। বিনোদ মীম আসতে শুরু করল, তাকে ট্রোল করার জন্য।   প্রেক্ষাপট এবং উৎপত্তি  ১৫ জুলাই, ২০২০ তারিখে চ্যানেল স্লেই পয়েন্টের ইউটিউবার অভিদয়া মোহন এবং গৌতমী কাওয়ালে একটি ব্যাঙ্গাত্মক ভিডিও আপলোড করেন যার শিরোনাম কেন ভারতীয় মন্তব্য বিভাগ আবর্জনা যা বিভিন্ন ইউটিউব চ্যানেলে ভারতীয়দের মন্তব্য পরীক্ষা করে। স্লেই পয়েন্ট বিনোদ প্রবণতায় একটি বিশাল অবদান ছিল, এবং তাদের বিনোদ প্রবণতা তাদের গ্রাহক সংখ্যা প্রায় ২ মিলিয়ন থেকে ৩ মিলিয়ন, যার মানে ৫০% বৃদ্ধি, যা সত্যিই স্লেই পয়েন্ট জন্য খুব উপযুক্ত ছিল এই ভিডিওতে বিনোদ নামে একটি একক মন্তব্যও অন্তর্ভুক্ত ছিল, যা প্রতিটি জনপ্রিয় ভারতীয় ইউটিউব ভিডিওতে বিনোদ থারু নামে একক ব্যক্তি বারবার উল্লেখ করেছিলেন।   বিস্তার এবং পণ্য  এই ভিডিওটি ভারতীয়দের মধ্যে একটি অনলাইন প্রবণতার সৃষ্টি করে যখন তারা মন্তব্য বিভাগ বা পর্যালোচনায় তাদের নাম টাইপ করে, কিন্তু তারপর মানুষ সামাজিক যোগাযোগমাধ্যম পোস্ট এবং মন্তব্যে "বিনোদ" শব্দটি ব্যবহার করতে শুরু করে। এই নামটি এখন শুধু বিনোদ থারুই নয়, অন্যান্য ব্যবহারকারীদের দ্বারাও এই প্রবণতার উৎপত্তি এবং শীঘ্রই একটি মীমে পরিণত হয়। এমনকি ইউটিউব ভিডিওর লাইভ স্ট্রিমেও "বিনোদ" লাইভ চ্যাটে স্প্যাম করা হচ্ছিল।  বিনোদ নামটি প্রাথমিকভাবে পেটিএম, টুইটারে মিম উস্কে দেয়। মুম্বাই পুলিশ, আমাজন প্রাইম ভিডিও, নেটফ্লিক্স, টিন্ডার, এয়ারটেল, ডিজনি+হটস্টার এবং সুইগি এই প্রবণতার আবির্ভাবের পর বিনোদ মিম পোস্ট করেছে। একজন ব্যবহারকারীর অনুরোধে পেটিএম টুইটারে কিছুসময়ের জন্য তার ব্যবহারকারীর নাম পরিবর্তন করে।  নেটফ্লিক্স ইন্ডিয়া তাদের কিছু মূল শো যেমন সেক্স এডুকেশন এবং স্ট্রেঞ্জার থিংস-এ এই মীমের কথা উল্লেখ করেছে। স্টেট ব্যাঙ্ক অফ ইন্ডিয়া এবং মুম্বাই পুলিশ অনলাইন জালিয়াতি থেকে মানুষকে সতর্ক করতে বিনোদ মিম ব্যবহার করেছে।   আরো দেখুন   বিনোদ (শব্দের অর্থ)   তথ্যসূত্র    বহিঃসংযোগ  স্লেই পয়েন্ট দ্বারা মূল ভিডিও  বিষয়শ্রেণী:ইন্টারনেট মিম বিষয়শ্রেণী:২০২০-এ প্রবর্তিত ইন্টারনেট মিম বিষয়শ্রেণী:২০২০-এ ভারত
বেবী হেলেন (জন্ম : ১৯৫৮) একজন বাংলাদেশী চলচ্চিত্র অভিনেত্রী। তিনি সুচরিতা ছদ্মনামে পরিচিত ও জনপ্রিয়। ১৯৬৯ সালে শিশু শিল্পী হিসেবে বাবুল ছবিতে প্রথম অভিনয় করেন। নায়িকা হিসেবে স্বীকৃতি ছবিতে প্রথম অভিনয় করেন ১৯৭২ সালে। ১৯৭৭ সালে আবদুল লতিফ বাচ্চু পরিচালিত যাদুর বাঁশী ছবিটি তাকে জনপ্রিয়তার শীর্ষে পৌছে দেয়। চাষী নজরুল ইসলামের হাঙর নদী গ্রেনেড ছবিতে অভিনয় করে তিনি শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।   চলচ্চিত্রে আগমন  সুচরিতা একজন শিশু শিল্পী হিসেবে চলচ্চিত্রে প্রথম কাজ করেন যখন তার নাম ছিল বেবী হেলেন। ‘বাবলু’ চলচ্চিত্রে তিনি শিশু শিল্পী হিসেবে ব্যাপক খ্যাতি অর্জন করেন। নায়িকা হিসেবে সুচরিতা প্রথম অভিনয় করেন আজিজুর রহমান পরিচালিত ‘স্বীকৃতি’ ছবিতে। প্রথমদিকে তিনি খুব একটা সফল না হলেও পরে ভালোই জনপ্রিয়তা অর্জন করেন এবং প্রথম শ্রেণীর নায়িকা হিসেবে জায়গা করে নেন। রোমান্টিক চলচ্চিত্রে তার সাথে জুটি গড়ে ওঠে ইলিয়াস কাঞ্চন,ওয়াসিম সোহেল রানা,এবং উজ্জ্বলের সাথে। সুচরিতার চমৎকার শারীরিক অবয়ব এবং ফটোজেনিক চেহারা তাকে একটা শক্ত ভীত গড়ে দেয়। তিনি একজন সু-অভিনেত্রীও ছিলেন। ক্যারিয়ারের এক জনপ্রিয় মূহুর্তে তিনি বিয়ে করেন চিত্র নায়ক জসিমকে। তবে এই সংসার বেশি দিন টেকেনি এবং তিনি আবার চলচ্চিত্রে ফিরে আসেন। এ সময় তিনি বেশ কিছু বিকল্প ধারার চলচ্চিত্রে অভিনয় করেন। ১৯৮১ সালে তিনি বাংলাদেশ চলচ্চিত্র সাংবাদিক সমিতির পুরস্কার লাভ করেন শ্রেষ্ঠ অভিনেত্রী হিসেবে।   উল্লেখযোগ্য চলচ্চিত্র  * বসন্ত বিকেল  বলো না তুমি আমার  জীবন নৌকা  জনি  রঙ্গীন জরিনা সুন্দরী  ডাকু মনসুর  এখোনো অনেক রাত  হাঙ্গর নদী গ্রেনেড  চাচ্চু আমার চাচ্চু  কথা দিলাম  ত্রাস  দাঙ্গা  নাগর দোলা  দি ফাদার  বাল্য শিক্ষা  বদলা  গাদ্দার  দুনিয়াদারী  মোহাম্মদ আলী  রকি  যাদুর বাঁশী  মাস্তান  তাল বেতাল  সমাপ্তি  জানোয়ার  আলোর পথে   ছক্কা পাঞ্জা  সোনার হরিণ  সোনার তরী  আসামী  তুফান  নদের চাঁদ  ঘর-সংসার  কুদরত  সাক্ষী   আঁখি মিলন জিঘাংসা, মায়ের আঁচল দেনা পাওনা কার পাপে নালিশ হাসনাহেনা অগ্নিপরীক্ষা যাদুনগর মধুমালতী রূপের রাণী চোরের রাজা রাজকুমারী চন্দ্রভান নাগিন নাগিন কণ্যা নাগরাণী গঙাযমুনা জলপরী আগুন পানি রঙিন আলাল দুলাল ব্জ্রমুষ্ঠী বীরপুরুষ সেলিম জাভেদ অকর্মা আমিই শাহেনশা মারকশা লিনজা মহল সালতানাত হালচাল আশ্রয় কুসুমকলি চার সতীনের ঘর ইনসাফ ইশারা মেঘ বিজলী বাদল বাদল ওস্তাদ সাগরেদ সংসার সীমান্তে কাজল লতা ফেরারী বসন্ত মা আমার চোখের মনি নয়ন ভরা জল ফুলেশ্বরী লাগাম স্মাগলার আপনজন গাঁয়ের ছেলে রংবেরং স্বীকৃতি অপেক্ষা অজান্তে সিকান্দার হারানো সুর নিশান আল হেলাল শাহী চোর ধর্ম আমার মা নিকাহ্ গৃহলক্ষী বনবাসে বেদের মেয়ে জোসনা টাকা জজ ব্যারিস্টার পুলিশ কমিশনার মাটির মায়া মাটির কোলে মা আমার বেহেশত কত যে আপন লাখে একটা রঙীন বিনি সূতার মালা পরান পাখী আয়নামতি শত্রু মহেশখালীর বাঁকে দুই বোন অন্যায় উদ্ধার মিয়া বাড়ীর চাকর চাচ্চু আমার চাচ্চু সোনার ময়না পাখি নাম বদনাম মোহন বাঁশি চিৎকার চরমপত্র আওয়ারা হিসাব চাই পিতার আসন স্বামী স্ত্রীর ওয়াদা ঘর আমার ঘর প্রবেশ নিষেধ লাল সবুজের পালা কলমিলতা বাঁধনহারা মাষ্টার সামুরাই যাদুনগর   তথ্যসূত্র   বহিঃসংযোগ  বিষয়শ্রেণী:১৯৫৮-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর বাংলাদেশী অভিনেত্রী বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:ঢাকার ব্যক্তি বিষয়শ্রেণী:ঢাকার অভিনেত্রী
পর্নএমডি হ'ল পর্নহাব নেটওয়ার্কের একটি ওয়েব অনুসন্ধান ইঞ্জিন  যা মাইন্ডগিকের মালিকানাধীন ওয়েব ২.০ পর্নোগ্রাফিক ভিডিও শেয়ারিং ওয়েবসাইটগুলির একটি গ্রুপ। সাইটগুলি বিজ্ঞাপন সমর্থিত, যা ব্যবহারকারীদের বিনা বাধায় প্রবেশের অনুমতি দেয়। পর্নহাব নেটওয়ার্ক এই ওয়েবসাইটগুলিকে একে অপরের সাথে সংযোগ করেছে। পর্নএমডি কোনও ভিডিও নিজেই হোস্ট করে না। পরিবর্তে, অনুসন্ধানের ফলাফল হিসাবে ভিডিও হোস্টিং ওয়েবসাইটের সরাসরি সংযোগ (লিঙ্ক) এই ওয়েবসাইট তৈরি করে।   মার্চ ২০১৩ সালে পর্নএমডি একটি মিথস্ক্রিয় মানচিত্র চালু করেছে যা ব্যবহারকারীদের নির্বাচিত কোনও দেশের জন্য পর্নএমডি-তে শীর্ষ ১০ অনুসন্ধানগুলি দেখতে দেয়, এবং ফেব্রুয়ারি ২০১৪-তে তারা একটি লাইভ ফিড চালু করেছে যা ব্যবহারকারীদের প্রকৃত সময়ে অনুসন্ধানের শব্দগুলি দেখায়।    আরও দেখুন   ভিডিও হোস্টিং পরিষেবাদির তুলনা  ইন্টারনেট পর্নোগ্রাফি  অনলাইন ভিডিও প্ল্যাটফর্মগুলির তালিকা    তথ্যসূত্র    বহিঃসংযোগ     বিষয়শ্রেণী:ভিডিও হোস্টিং বিষয়শ্রেণী:বিনামূল্যে পর্নোগ্রাফি বিষয়শ্রেণী:পর্নহাব নেটওয়ার্ক বিষয়শ্রেণী:সাইপ্রাসীয় আদিরসাত্মক ও পর্নোগ্রাফি ওয়েবসাইট বিষয়শ্রেণী:আইলো